**Canllawiau i staff y mae'n ofynnol iddynt ddychwelyd i helpu i baratoi safle'r coleg ar gyfer pellter cymdeithasol a gweithio'n ddiogel.**

Mae'r Cyd-Undebau Llafur yn cydnabod y bydd colegau yn gofyn i rai staff ddychwelyd i'r gweithle cyn eraill. Bydd yn ofynnol i'r staff hyn gyfrannu at gwblhau'r asesiad risg angenrheidiol a'r systemau gweithio diogel sydd eu hangen cyn y gall y coleg ddod â myfyrwyr a staff yn ôl i gwblhau unrhyw asesiadau trwydded i arfer.

Mae'r Cyd-Undebau Llafur yn cydnabod bod y staff hyn yn hanfodol ac yn rhan o'r datrysiad ac na fydd yn bosibl agor heb iddynt gytuno i ddychwelyd i weithle'r coleg i gyflawni'r gwaith hanfodol hwn.

Mae'r Cyd-Undebau Llafur wedi cytuno â Cholegau Cymru ar set o 45 o brotocolau i sicrhau iechyd a diogelwch eu gweithlu, sy’n bodloni disgwyliad Llywodraeth Cymru o ran ei harweiniad a fydd yn cael ei gyhoeddi ar 10 Mehefin 2020.

Mae'r staff cyntaf y gofynnir iddynt ddod i mewn i'r gwaith yn debygol o gynnwys staff rheoli, technegol, TG a glanhau. Bydd angen i'r staff hyn fynychu'r safle fel rhan o dimau staff sgerbwd, er mwyn sicrhau bod colegau'n barod i dderbyn staff a myfyrwyr O’R 15Mehefin i ganiatáu i fyfyrwyr gwblhau eu hasesiadau trwydded i arfer ac i barhau i gefnogi'r dysgwyr hynny y mae'r colegau wedi aros ar agor ar eu cyfer.

Rydym wedi cynhyrchu rhestr wirio isod o rai o'r cwestiynau yr hoffech ofyn i'ch cyflogwr eu hateb cyn ichi gytuno i ddychwelyd i'r gwaith:

* Sut fydd y coleg yn rheoli pellter cymdeithasol, cyn i chi wneud y gwaith sydd ei angen?
* Sut y bydd y coleg yn sicrhau amgylchedd gwaith diogel yn yr ardal y byddwch chi'n gweithio ynddi?
* I bwy y byddaf yn adrodd yn ystod y broses hon?
* Pwy yw'r swyddog cymorth cyntaf dynodedig?
* A yw'r offer / eitemau angenrheidiol ar gael cyn i mi ddychwelyd?
* A fydd digon o gel diheintio dwylo / cyfleusterau golchi dwylo ar gael?
* A fydd y lefel briodol o Gyfarpar Diogelu Personol ar gael imi gyflawni'r gwaith sydd ei angen?
* A yw'r holl wasanaethau, dŵr, trydan ac aerdymheru (clefyd y llengfilwr) ac ati wedi'u profi / gwasanaethu yn ystod y 12 wythnos ddiwethaf.
* Sut bydd ein tîm yn cyfathrebu'n ddiogel?
* A yw fy amgylchiadau unigol wedi cael eu hystyried? (er enghraifft, a yw'ch rheolwr yn ymwybodol o unrhyw gyflyrau iechyd sy'n eich gwneud chi'n fregus?)
* Beth sydd angen i mi ei wneud os yw cydweithiwr yn dangos symptomau Covid19?
* A fydd gan staff ddefnydd toiled dynodedig er mwyn isafu ar y potensial o groes-halogi?